నోట్ల రద్దు ఘోర వైఫల్యం: విపక్షాలున్యూఢిల్లీ, ఆగస్టు 31: పెద్ద నోట్ల రద్దు నల్లధనాన్ని వెలికితీయడంలో విఫలమవడంతో ప్రధాని మోదీపై విపక్షాలు దాడిని పెంచాయి. ఇది ఘోర వైఫల్యమని, దీనికి ప్రధాని నైతిక బాధ్యత వహించాలని కాంగ్రెస్ ఉపాధ్యక్షుడు రాహుల్గాంధీ డిమాండ్ చేశారు. రద్దయిన నోట్లలో 99ు బ్యాంకులకు తిరిగి వచ్చాయని రిజర్వుబ్యాంకు తేల్చిన నేపథ్యంలో రాహుల్ ట్విట్టర్లో స్పందించారు. ‘‘ఘోర వైఫల్యం. అమాయకుల ప్రాణాలు బలి తీసుకుంది. ఆర్థిక వ్యవస్థను నాశనం చేసింది. దీనికి ప్రధాని బాధ్యత వహిస్తారా?’’ అని ప్రశ్నించారు. ప్రధాని నిర్ణయంతో దేశానికి 2.25 లక్షల కోట్ల నష్టం జరిగిందని కాంగ్రెస్ అధికార ప్రతినిధి ఆనంద్శర్మ అన్నారు. నోట్ల రద్దు భారీ కుంభకోణమని ఆమ్ఆద్మీ పార్టీ(ఆప్) వ్యాఖ్యానించింది. కాగా, పెద్ద నోట్ల రద్దు హవాలా వ్యవహారమని సీపీఎం నేత సీతారాం ఏచూరి ఆరోపించారు. దీంతో నల్లధనం మార్చుకొనేందుకు వెసులుబాటు లభించిందన్నారు. ఈ వైఫల్యంపై ప్రధాని మాట్లాడాలని, బాధ్యులెవరో చెప్పాలని డిమాండ్ చేశారు. కాగా, అమెరికాలోని యూనివర్సిటీ ఆఫ్కాలిఫోర్నియా-బర్కిలీ(యూసీ)లో సెప్టెంబరు 11న రాహుల్గాంధీ ప్రసంగించనున్నారు.
notla raddu ghora vaiphalyam: vipakshaalunyuudlli, aagastu 31: pedda notla raddu nalladhanaanni velikiteeyadamlo viphalamavadamtho pradhaani modeepai vipakshaalu daadini penchaayi. idhi ghora vaiphalyamani, deeniki pradhaani naitika baadhyata vahinchaalani congress upaadhyakshudu rahulgandhi demand chesaru. raddayina notlalo 99u byaankulaku tirigi vachaayani rijarvubyaanku telchina nepathyamlo rahul twitterlo spandinchaaru. ‘‘ghora vaiphalyam. amayakula praanaalu bali teesukundi. aardhika vyavasthanu naasanam chesindi. deeniki pradhaani baadhyata vahistara?’’ ani prasninchaaru. pradhaani nirnayamtho deshaniki 2.25 lakshala kotla nashtam jarigindani congress adhikara pratinidhi anandsarma annaru. notla raddu bhari kumbhakonamani aamaadmii party(ap) vyaakhyaaninchindi. kaga, pedda notla raddu hawala vyavahaaramani cpm netha siitaram echuri aaropinchaaru. deentho nalladhanam marchukonenduku vesulubaatu labhinchindannaaru. ee vaiphalyampai pradhaani matladalani, badhyulevaro cheppaalani demand chesaru. kaga, americaloni university afcalifornia-barkili(uce)loo septembaru 11na rahulgandhi prasanginchanunnaaru.